BBL ลุ้นกำไร Q2 โตเด่น 17% แตะ 7.4 พันลบ. ได้ประโยชน์สูงสุดดอกเบี้ยขาขึ้น
BBL ลุ้นกำไร Q2/65 โตเด่น 17% แตะ 7.4 พันลบ. ได้ประโยชน์สูงสุดดอกเบี้ยขาขึ้น แนะซื้อโบรกอัพเป้าใหม่ 167 บ.
BBL ลุ้นกำไร Q2/65 โตเด่น 17% แตะ 7.4 พันลบ. ได้ประโยชน์สูงสุดดอกเบี้ยขาขึ้น แนะซื้อโบรกอัพเป้าใหม่ 167 บ.
27 มิ.ย. 2565

บล.เคทีบีเอสที ระบุในบทวิเคราะห์วันนี้ (27 มิ.ย.2565) ว่า ธนาคารกรุงเทพ จำกัด (มหาชน) หรือ BBL (ซื้อ/ปรับเป้าขึ้นเป็น 167.00 บาท) ยังคงคำแนะนำ “ซื้อ” BBL แต่ปรับราคาเป้าหมายปี 2565 ขึ้นมาอยู่ที่ 167.00 บาท  จากการปรับกำไรและ P/BV เพิ่มขึ้นเพื่อสะท้อนแนวโน้มอัตราดอกเบี้ยขาขึ้น โดยประมาณการกำไรสุทธิในไตรมาส 2/2565 ที่ 7.4 พันล้านบาท เพิ่มขึ้น โต 17% เทียบช่วงเดียวกันของปีก่อน และ โต 4% เทียบไตรมาสก่อนหน้าจากการตั้งสำรองที่ลดลงเพราะมี Coverage ratio ที่สูงมากถึง 229%
ขณะที่สินเชื่อรายใหญ่กลับมาฟื้นตัวได้ดี ส่วน NPLs ทยอยเพิ่มขึ้นโดยจะอยู่ที่ 3.40% จาก 3.30% ในไตรมาสก่อนมีการปรับประมาณการกำไรสุทธิปี 2565-2566 เพิ่มขึ้น 4-8% จากการปรับ NIM เพิ่มขึ้นจากแนวโน้มอัตราดอกเบี้ยขาขึ้น และมีการปรับ credit cost ลดลง เพราะสำรองฯตั้งมาเพียงพอแล้ว ทำให้ได้กำไรสุทธิในปี 2565 อยู่ที่ 2.9 หมื่น ล้านบาท เพิ่มขึ้น โต 9% เทียบช่วงเดียวกันของปีก่อน
โดยคาดว่าแนวโน้มกำไรในไตรมาส 3/2565 จะเติบโตได้ทั้งเทียบช่วงเดียวกันของปีก่อน และเทียบไตรมาสก่อนหน้า จากสำรองฯที่ลดลง ราคาหุ้นปรับตัวเพิ่มขึ้น 8% ในช่วง 1 เดือนที่ผ่านมาเมื่อเทียบกับ SET จากแนวโน้มอัตราดอกเบี้ยที่จะขึ้นเร็วกว่า คาด ซึ่ง BBL เป็นหุ้นที่ได้ประโยชน์สูงสุด ขณะที่ BBL ยังมีความแข็งแกร่ง
ทางด้านการเงินที่รองรับความเสี่ยงที่เกิดขึ้นได้ดีกว่าคู่แข่ง โดยมี coverage ratio สูงถึง 229% นอกจากนี้ Valuation ยังน่าสนใจโดยเทรดที่ PBV เพียง 0.51x หรือที่ระดับ -1.75SD ย้อนหลัง 10 ปี